ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								Dňa 1. marca 2006
								K materiálu č. 3395/2006
								K bodu č. 17

S T A N O V I S K O

k návrhu nariadenia vlády Slovenskej republiky, ktorým sa ustanovujú podrobnosti o typovom schválení ES motorových vozidiel  a ich prípojných                                                 vozidiel - k novému zneniu
____________________________________________________________

I.                                                             
  
Návrh nariadenia vlády Slovenskej republiky, ktorým sa ustanovujú podrobnosti o typovom schválení ES motorových vozidiel a ich prípojných vozidiel  predkladá na rokovanie vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič na základe splnomocňovacieho ustanovenia § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky a podľa zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.

II.

Predkladaným materiálom sa do právneho poriadku SR preberá smernica Rady 70/156/EHS zo 6. februára 1970 o aproximácii právnych predpisov členských štátov  o typovom schválení motorových vozidiel a ich prípojných vozidiel v platnom znení. 
                                                        III.	

Legislatívna rada vlády Slovenskej republiky prerokovala predmetný návrh nariadenia vlády Slovenskej republiky dňa 7. februára 2006.  
Legislatívna rada vlády Slovenskej republiky predkladateľovi odporučila do návrhu nariadenia vlády zapracovať jej pripomienky a na rokovanie vlády SR predložiť návrh nariadenia v novom znení.

                                                            IV.

Sekcia vládnej legislatívy Úradu vlády Slovenskej republiky po posúdení upraveného znenia návrhu nariadenia konštatuje, že pripomienky legislatívnej rady (11 pripomienok) boli zapracované a odporúča vláde Slovenskej republiky návrh nariadenia vlády Slovenskej republiky, ktorým sa ustanovujú podrobnosti o typovom schválení ES motorových vozidiel a ich prípojných vozidiel    schváliť po zapracovaní tejto pripomienky:

K § 5
V odseku 2 je potrebné slová „ tak, aby kompletné vozidlo spĺňalo technické požiadavky“ nahradiť slovami „ na základe ktorých kompletné vozidlo bude spĺňať technické požiadavky“.

Bratislava 21. februára 2006
Vypracovala:  D. Mochnacká

									Štefan G r m a n
									generálny riaditeľ
   								    sekcie vládnej legislatívy